ອີຕາລີ ກູ້ຊີວິດ ຊາວອາຟຣິກາ ສ່ຽງໄພຂ້າມທະເລ ປະມານ 1250 ຄົນ ໃນ​ສອງ​ສາມ​ມື້ ຜ່ານ​ມາ
ອີຕາລີດີ້ນຮົນ ເພື່ອຮັບມືກັບພວກອົບພະຍົບ ມາຈາກທະວີບອາຟຣິກາ ແລະພາກຕາເວັນອອກກາງ.
ກອງທັບເຮືອອີຕາລີ ໄດ້ຊ່ອຍກູ້ຊີວິດ ຊາວອາຟຣິກາທີ່ສ່ຽງໄພ ຂ້າມທະເລ ເພື່ອລັກລອບເຂົ້າໄປຢູ່ໃນຢູໂຣບ ຈຳນວນປະມານ 1250 ຄົນ ຈາກທະເລເມດີເທີເຣນຽນ ໃນໄລຍະສອງສາມມື້ ຜ່ານມານີ້ ກອງທັບເຮືອອີຕາລີກ່າວວ່າ ພວກຄົນເຫລົ່ານັ້ນ ສ່ວນໃຫຍ່ແມ່ນ ໄດ້ຖືກຊ່ວຍເອົາໄວ້ ຈາກນອກຝັ່ງທະເລເກາະ Sicily ອີຕາລີໄດ້ດີ້ນຮົນ ເພື່ອຮັບມືກັບພວກອົບພະຍົບມາຈາກທະວີບ ອາຟຣິກາ ແລະພາກຕາເວັນອອກກາງ ໃນຈຳນວນຫຼາຍຂຶ້ນ ເລື້ອຍໆທີ່ ກຳລັງພາກັນພະຍາຍາມຂ້າມທະເລ Mediterra nean ໄປຍັງຢູໂຣບນັ້ນ ອົງການອົບພະຍົບສະຫະປະຊາຊາດ ກ່າວວ່າ ປະມານ 3400 ຄົນໄດ້ເສຍຊີວິດ ໃນຄວາມພະຍາຍາມເພື່ອເດີນທາງອອກຈາກປະເທດຂອງຕົນ ໄປຍັງຢູໂຣບນັ້ນ